נורדריין-וסטפאליה

נורדריין-וֵסְטְפַאליה (בגרמנית: ‏Nordrhein-Westfalen‏Ⓘ‏, נורדריין-וסטפאלן) היא אחת מ-16 המדינות המרכיבות את גרמניה. זוהי המדינה המאוכלסת ביותר בגרמניה, עם מעל 17.9 מיליון תושבים בשנת 2020, והרביעית בגודלה מבחינת שטח. זוהי גם המדינה הצפופה ביותר בגרמניה. הקיצור הרשמי של שם המדינה הוא NRW; אותיות אלה מייצגות את המדינה לעיתים קרובות על גבי מסמכים ושלטים. מבחינת שטחה (34,080 קמ"ר) נמצאת המדינה במקום הרביעי בגרמניה. חוץ מבשלוש ערי-המדינה הגרמניות (ברלין, המבורג וברמן), צפיפות האוכלוסין בנורדריין-וסטפאליה היא הגבוהה בגרמניה (530 איש לקמ"ר). חבל הרוהר הוא אחד האזורים הצפופים באירופה; ולמרות זאת, רוב שטח המדינה מיושב בדלילות, וקיימים בה אזורי-נוף ידועים ונרחבים, כגון הרי האַָייפל (Eifel, לאורך הגבול עם בלגיה), מישורי הריין התחתון (Niederrhein, לאורך הגבול עם הולנד) והפארקים הלאומיים הגדולים וסטרוואלד (Westerwald) וזאוארלנד (Sauerland). תיירים רבים מהולנד ומבלגיה השטוחות נוהרים לאזורים ההרריים של נורדריין-וסטפאליה, הנמצאים מרחק נסיעה קצרה משתי מדינות השפלה. נורדריין-וסטפאליה נוסדה לאחר מלחמת העולם השנייה על ידי הממשל הצבאי הבריטי. המדינה הורכבה משלוש טריטוריות היסטוריות: נורדריין (צפון הריין; מיוצגת בדגל המדינה על ידי נהר הריין הזורם על רקע ירוק), וסטפאליה (פאליה המערבית; באופן מבלבל למדי היא שוכנת דווקא במזרח המדינה; מיוצגת בסמל על ידי הסוס) ומדינת ליפֶּה הזעירה (Lippe; מיוצגת על ידי הוורד האדום). למעלה מכל גרמני חמישי הוא תושב נורדריין-וסטפאליה. 42% מתושבי המדינה הם קתולים ו-28% הם פרוטסטנטים החברים בכנסייה הפרוטסטנטית של גרמניה. מתוך 20 הערים הגדולות בגרמניה, 10 ערים נמצאות במדינה זו; אם מתבוננים על 82 הערים הגדולות הרשמיות בגרמניה (אלו בעלות למעלה מ-100,000 תושבים), הרי ש-30 מתוכן נמצאות בנורדריין-וסטפאליה (ראו: דמוגרפיה של גרמניה). בירת המדינה היא דיסלדורף, אך העיר הגדולה בה היא קלן. להלן רשימת אחת עשר עריה הגדולות של נורדריין-וסטפאליה: פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בנורדריין-וסטפאליה 14 אוניברסיטאות, יותר מבכל מדינה אחרת בגרמניה. מתוך עשר האוניברסיטאות הגדולות בגרמניה, חמש שוכנות בנורדריין-וסטפאליה: אוניברסיטת בון אוניברסיטת בוכום אוניברסיטת בילפלד (Bielefeld) אוניברסיטת דורטמונד אוניברסיטת דיסבורג-אסן אוניברסיטת דיסלדורף האוניברסיטה הטכנית של אאכן (RWTH) האוניברסיטה הפתוחה של גרמניה בהאגן אוניברסיטת וופרטל אוניברסיטת זיגן (Siege) אוניברסיטת מינסטר (האוניברסיטה השלישית בגודלה בגרמניה) אוניברסיטת ספורט גרמנית בקלן אוניברסיטת פדרבורן (Paderborn) אוניברסיטת קלן (האוניברסיטה הגדולה בגרמניה) הפוליטיקה של נורדריין-וסטפאליה מושפעת רבות מכך שבחבל הרוהר התעשייתי שבמדינה מתגוררים פועלים רבים אשר באופן מסורתי הצביעו לסוציאל-דמוקרטים (SPD) ששלטו ברציפות במדינה 39 שנים מ-1966 ועד 2005. בעקבות מיתון כלכלי ניצחה המפלגה הנוצרית דמוקרטית (CDU) בראשות יורגן ריטגרס (Jürgen Rüttgers). למהפך זה היו השלכות עמוקות על הפוליטיקה הכלל-גרמנית, והביאה את קנצלר גרמניה, גרהרד שרדר להקדמת הבחירות שאחריהן עלתה לשלטון אנגלה מרקל. מאז השליטה במדינה התחלפה בין המפלגות הגדולות. מאז 2021 עומד בראש הממשלה הנדריק ויסט מה-CDU. במאי 2022 נערכו בחירות חדשות לפרלמנט.[דרושה הבהרה] אתר האינטרנט הרשמי של נורדריין-וסטפאליה (בגרמנית) נורדריין-וסטפאליה, באתר אנציקלופדיה בריטניקה (באנגלית) נורדריין-וסטפאליה, ברשת החברתית פייסבוק נורדריין-וסטפאליה, ברשת החברתית אקס (טוויטר) נורדריין-וסטפאליה, ברשת החברתית אינסטגרם נורדריין-וסטפאליה, ברשת החברתית LinkedIn נורדריין-וסטפאליה, סרטונים בערוץ היוטיוב chiesa cattolica http://www.dbk.de/imperia/md/content/kirchlichestatistik/bev-kath-l__nd-2008.pdf EKD http://www.ekd.de/download/kirchenmitglieder_2007.pdf